Sukhoi Su-57 itu apa sih? Jelaskan dalam bahasa minangkabau ya

Sukhoi Su-57 (Bahaso Rusia: Сухой Су-57; kode NATO: Felon) adolah jet tempur generasi kalimo nan dikambangkan dek Sukhoi untuak Angkatan Udaro Rusia. Sabalunnyo jet tempur iko banamo PAK-FA (Bahaso Rusia: ПАК ФА; basingkek dari: Перспективный авиационный комплекс фронтовой авиации/kompleks aeronautika prospektif angkatan udaro garih muko). Pasawat tempur iko dirancanakan untuak manggantian jet tempur MiG-29 Fulcrum dan Su-27 Flanker pado sistem partahanan udaro Rusia. Salain tu, Su-57 dijadian juo sabagai dasar untuak proyek Sukhoi HAL FGFA nan batujuan mangambangkan jet tempur untuak kabutuhan Angkatan Udaro India, dek tu proyek Sukhoi HAL FGFA alah usai satalah India Kecewa jo Rusia dalam proyek tasabuik.

Pasawat Su-57 dirancang untuak manandingi jet tempur siluman F-22 Raptor dan F-35 Lightning II punyo AS. Panabangan pardana prototip Su-57 (Sukhoi T-50) dilakuan pado tanggal 29 Januari 2010. Kudian disusul jo panabangan kaduo pado tanggal 12 Februari 2010. Dan hinggo pado tanggal 31 Agustus 2010, PAK FA Sukhoi T-50 alah 17 kali malakukan panabangan dan malakukan operasional Partamonyo di Angkatan Udaro Rusia  pado 25 Desember 2020.

Direktur Sukhoi, Mikhail Pogosyan, alah mamproyeksikan pamasaran 1.000 unit Sukhoi Su-57 pado wakatu ampek dekade ka muko. Pambuatan jet tempur siluman iko akan dilakuan badasarkan karajo samo Rusia jo India. Kaduo nagara tasabuik masiang-masiang akan punyo 200 unit Sukhoi Su-57, sadangkan 600 unit barikuiknyo akan dijua kapado nagara-nagara lain. Pado tahap partamo Angkatan Udara India akan mandapek 50 unit pasawat versi satu crew (versi Rusia) sabalun pengembangan Sukhoi Su-57 dengan 2 crew nan akan dikambangkan pado proyek FGFA. Sadangkan Departemen Pertahanan Rusia akan mamboli 10 unit pado produksi tahap partamo pado taun 2012, kudian disusul pambelian 60 unit pado taun 2016.

Samantaro tu Ruslan Pukhov, Direktur Pusek Analisis Strategi dan Teknologi Sukhoi, alah mamproyeksikan iyolah Vietnam akan manjadi nagara kaduo satalah Rusia dan India nan akan mambali produk Sukhoi Su-57 iko. Jet tempur iko diharapkan punyo maso operasional sakitar 30   hinggo 35 taun

Dek tu pado Kanyatoannyo Produksi Su-57 indak sasuai jo Rencana awal nan dijanjian. Produksi pado tahun 2009–2017  Su-57 hanyo diproduksi  12 unit (Kaduo baleh unit tasabuik marupoan purwarupa ) dan Mulai malakuan produksi versi Serial pado 2019 hinggo kini. Kini  3 unit Su-57 serial alah dioperasikan Angkatan Udaro Rusia.